3)

līguma 25. pantu aizstāj ar šādu: “25. pants Administratīvā budžeta pieņemšana un biedru iemaksas 1. Šā panta piemērošanas vajadzībām biedriem ir 2 000 balsu. 2. a) Katram biedram ir balsu skaits, ko nosaka saskaņā ar šā panta 3. punktu. b) Nevienam biedram nevar būt mazāk par 6 balsīm. c) Balsis nesadala. Noapaļošana ir atļauta aprēķināšanas procesā un lai nodrošinātu, ka tiek piešķirts pilns balsu skaits. 3. Balsis nosaka katru gadu saskaņā ar šādu procedūru: katru gadu no 2023. gada, kad Starptautiskā Cukura organizācija publicē Cukura gadagrāmatu, balsu skaitu katram biedram aprēķina, pamatojoties uz šādiem rādītājiem un to relatīvo svērumu: — 20 % balsu, pamatojoties uz minētā biedra proporcionālo daļu kopējā biedru eksportā, plus — 20 % balsu, pamatojoties uz minētā biedra proporcionālo daļu kopējā biedru importā, plus — 20 % balsu, pamatojoties uz minētā biedra proporcionālo daļu kopējā biedru ražošanas apjomā, plus — 20 % balsu, pamatojoties uz minētā biedra proporcionālo daļu kopējā biedru patēriņā, plus — 20 % balsu, pamatojoties uz minētā biedra proporcionālo daļu no kopējā biedru maksātspējas koeficienta (APF). APF ir vienāds ar jaunākajiem publicētajiem novērtējumiem par Apvienoto Nāciju Organizācijas izdevumu sadalījumu. Attiecībā uz katru no iepriekš minētajiem rādītājiem katra biedra balsu skaitu aprēķina, izmantojot attiecīgā rādītāja vidējo rādītāju pēdējos piecos gados, kas publicēts organizācijas Cukura gadagrāmatas jaunākajā izdevumā. Katra biedra daļu no visu biedru kopējām vērtībām attiecībā uz iepriekš minētajiem rādītājiem aprēķina izpilddirektors. Visi iepriekš minētie dati biedriem tiks izplatīti aprēķinu veikšanas laikā. 4. Ja kāds biedrs vai biedri pievienojas pēc šā līguma stāšanās spēkā, to balsis nosaka atbilstoši 2. un 3. punktā dotajai aprēķina skalai. Esošo biedru balsis attiecīgi pārrēķina tā, lai kopējais balsu skaits paliktu 2 000. 5. Biedra vai biedru izstāšanās gadījumā, biedra vai biedru, kas izstājas, balsis pārdala pārējiem biedriem, pamatojoties uz biedru pārrēķināto daļu attiecībā uz 5 rādītājiem, lai visu biedru balsu kopskaits paliktu 2 000. 6. Pārejas režīms: a) lai noteiktu korekciju aprēķināšanas sākumpunktu, par pamatu tiks ņemta dalības un balsošanas situācija 2022. gadā; b) pārejas perioda pirmajos piecos gados katra biedra balsu skaits nedrīkst būt par vairāk nekā 15 % lielāks vai mazāks nekā iepriekšējā gadā apstiprināto balsu skaits, bet pārejas perioda otrajos piecos gados katra biedra balsu skaits nedrīkst būt par vairāk nekā 20 % lielāks vai mazāks par iepriekšējā gadā apstiprināto balsu skaitu. Noapaļošana ir atļauta, izņemot gadījumus, kad saskaņā ar 2. punkta c) apakšpunkta noteikumiem noapaļošanas rezultātā kādam biedram piešķirto balsu skaits pārsniegtu saskaņoto procentuālo daļu; c) lai noteiktu iemaksas apmēru par vienu balsi, balsis, kas nav izmantotas, piemērojot 6. punkta b) apakšpunktu, nepārdala citiem biedriem. Tādējādi iemaksu par vienu balsi noteiks, pamatojoties uz pārrēķināto kopējo balsu skaitu, ar nosacījumu, ka tas nepārsniegs 2 000 balsis; d) pārejas režīms tiks pabeigts 10 gadu laikā. 7. Uz šo pantu neattiecas 26. panta 2. punkta noteikumi par balsstiesību apturēšanu saistību neizpildes gadījumā. 8. Katra gada otrajā pusē Padome pieņem organizācijas administratīvo budžetu nākamajam gadam un, ņemot vērā šā panta 6. punkta noteikumus, nosaka biedru iemaksas par vienu balsi, kas vajadzīgas, lai izpildītu šo budžetu. 9. Katra biedra iemaksas administratīvajā budžetā aprēķina, reizinot katras balss iemaksu ar balsu skaitu, kas biedram ir saskaņā ar šo pantu, šādi: a) attiecībā uz biedriem, kuri administratīvā budžeta galīgās pieņemšanas laikā ir biedra statusā, – balsu skaits, kas biedram ir uz to brīdi; un b) attiecībā uz biedriem, kas kļūst par biedriem pēc administratīvā budžeta pieņemšanas, – balsu skaits, ko tie saņem brīdī, kad kļūst par biedriem, to koriģējot proporcionāli atlikušajam periodam, ko sedz no budžeta vai budžetiem; novērtējumus, kas veikti attiecībā uz citiem biedriem, nemaina. 10. Padome ar speciālu balsojumu var veikt tādus pasākumus, kādus tā varētu uzskatīt par piemērotiem, lai mazinātu ietekmi uz biedru iemaksām, ko izraisa, iespējams, ierobežota dalība 2024. gada administratīvā budžeta pieņemšanas laikā vai jebkāds būtisks dalības samazinājums pēc tam.”;